„Alegerile din căști”. Cum au ajuns podcasturile de dreapta să domine peisajul media american și să influențeze votul
Într-un peisaj mediatic tot mai fragmentat, vocea tradițională a jurnalismului american este concurată puternic de o nouă forță: creatorii de conținut online, în special cei care își transmit mesajele prin podcasturi, streamuri și vloguri cu tentă politică. Potrivit unei ample cercetări realizate de organizația Media Matters, show-urile cu orientare de dreapta nu doar că domină clasamentele de audiență, ci modelează tot mai vizibil percepțiile alegătorilor americani.